remis jans morens
kaerle etc. doen te wetene allen ieghewoirdigen ende toecomenden dat wij
ontfangen hebben de oitmoedige supplicacie van jan morens inhoudende
hoe dat hij suppliant int jaer van veertich met meer anderen goede
mannen zoe vanden dorpe van oolen als van onser stadt van herentals
onder dewelcke oyck een was genaempt michiel moeyen dewelcke
ten huyse van henrycke heyns hebben binnen der voerschreven stadt gaen drincken
ende alsoe aldair geseten tot by den avont toe soe dat zy altsamen
wel by drancke zyn geweest soe dat de voirscreven michiel moeyen ende
de voergenoemden suppliant underlinge questie oft geschil hebben gehadt
seggende de voirscreven michiel moeyen totten suppliant ende wilde my
nyet betalen dair op de voerscreven suppliant was responderende wat
soude ick u betalen ick en ben u nyet schuldich manet den genen
diet u schuldich es ick en bens u nyet schuldich dit verstaende
de voirscreven michiel meyen es van synder plaetse dair hy sadt op
gestaen ende heeft den voirscreven suppliant toegegaen ende tweemael op syn
lyff gestooten soe dat hy suppliant by nae ter eerden gevallen was
ende de suppliant hem beduchtende geevelt te wordden byden voirscreven
michiel van synen lyfve heeft zynen opsteker getogen ende heeft den
voirscreven michiel moeyen een quetsuere gegeven in zynen buyck soe
dat hy des anderen daeghs dan nae van levende lyve ter doot gecomen
es wiens siele god genaden wille ende hoe wel de voirscreven
michiel voer syn afflivicheyt t voirscreven delict ende mesdaet den
voergaenden suppliant om goidswille vergeven heeft seggende ende bekennende
dat syn schult waes geweest begeerende dairomme dat men
om tselve delict over den voirscreven suppliant tgeen wrake en zoude
doen willen dat nochtans de voirscreven suppliant belast met vyff
kinderen ende syn broot met grooten arbeyde winnen moet
dair hy syn huysb$$e ende kinderen mede opvuedende es heeft
de partie geinteresseerde vanden voirscreven ongevalle ende mesgrype
gesoent ende gecontenteert welcken nyet tegenstaende en soude
nochtans de voirscreven suppliant hem alhier te lande nyet derren
houden noch onse voirscreven landen derren frequenteren allet tot
synder eewiger verderffenissen ende destructien ten waere
dat onse gracie ende genade hem hier op worde geextendeert
ende verleent alsoe hy suppliant seeght ons daeromme
oitmoedelyck biddende. soe eest dat wy desen aengesien geneycht
wesende ter beden des voirscreven suppliants ende willende hem in dit stuck
preseneren gratie ende misericordie voer strangheyt ende rigeur
van rechte besunderlyck ter eeren ende contemplatien vander bitter
passie ende lyden onsser heeren jh$ xpd dwelck hy opten goeden
vrydach voer de salicheyt vanden menschelycken geslechte geleden
heeft hebben den $en supplciant inden gevalle als boven quytgesconden
gerenuntieert ende vergeven schenden quyte renuntieren ende vergeven
vuyt sunderlinger gracien by desen onsen brieve tfeyt ende ongeval
boven geruert misgaders alle offensie ende bruecke corporelyck
ende criminelle daerinne hy ter causen voirscreven mits dat dair aen
$eenen machtegen ons ende iusticie mesdaen ende mesbruyckt
mach hebben ende hebben dair aff wedergestelt ende
gerestitueert stellen weder ende restitueren tot synen goeden
name fame ende geruchte in onsen voirscreven lande van brabant
ende allen anderen onsen landen ende heerlicheyden ende tot synen
onnerruerden goeden indien hy ennige onder ons heeft gelyck
ende in alder manieren soe hy was voer de toecompste vanden
voirscreven feyte imponerende hier op een eewich geswych onsen procureur
generael in brabant onssen schoutet van heerentals ende allen anderen
onsen iusticieren ende officieren wat sy zyn satisfactie ende
beternisse ierst ende voer al gedaen partye geinterresseerde
indien die noch nyet gedaen en zyn ende ennige dair toe staet
$$$ alleenlyck behoudelyck dat de voirscreven suppliant gehouden sal
syn tvoirscreven feyt ende dootslach tegen ons te beteren
$$$ naer de gelentheyt vander mesdaet ende faculteyt
van synen goeden ende oyck te refunderen ende betalen die
redelycke costen van iusticie hier om gedaen ende te doene
ter taxacie ende moderatie van onse lieve ende getrouwe
de cancellier ende luyden van onsen rade geordineert in brabant
die wy dair tot gecommiteert hebben ende committeren by desen
ontbieden dair om ende bevelen denselven onsen cancellier ende raidsluden
dar voer hen geroepen degene die dair om behoiren geroepen te zyne
zy procederen wel ende duechdelyck ter verificatie ende intervencien van
deser ende totter taxacie ende moderatie vander voirscreven amende
civile ende costen van iusticien alsoe zy sullen bevinden behoirende
welck interm$$ de voirscreven suppliant gehouden sal zyn te versuecken
ende hem in persoen te presenteren in onsen voirscreven rade binnen zesse
maenden naestcomende opte pene van te verbueren deffect van desen
ende dat gedaen ende deselve costen van iusticien getaxeert
ende betaelt zynde in handen vanden ghenen dien dat behoiren sal
zy onse procureur generael ende alle anderen onse voirscreven richteren
iusticieren officieren ende ondersaten iegewoirdige ende toecomende dien
dat aengaen sal moegen hunnen stedehouderen ende een yegelyck van hen
besunder doen laten ende gedoogen den voirscreven suppliant van deser onser
iegewoirdiger gracie ende remissien ende van alle dinhouden van
desen inder vuegen ende manieren voer verhaelt rustelyck vredelyck
volcomelyck ende eeuwelyck genyeten ende gebruycken sonder hem
te doen oft te laten geschieden nu noch in toecomende tijden ennich
hinder letsel oft moeyenisse aen lyve noch aen goeden ter contrarien
mair indyen syn lyff oft ennighe van synen goeden dair om gerasteert
becommert oft belet waeren dat sy die setten ende stellen ter stont
ende sonder vertreck tot geheelder ende volcomenlycker delincacie
want ons alsoe gelieft ende ten eynde dat dit vast ende
gestadich blyve tot eeuwigen daghen hebben wy ons en zegel hier
aen doen hangen behoudelyck in anderen dingen onsen rechte
ende eenen yegelijcken anderen dessyns gegeven in onse stad van
bruessele opten goeden vrydach inde maent van aprille int
jaer onsses heren duysent vyfhondert ende eenenveertich van
onse keyserycke txxii ende van onsen ricken van castillen ende
andere txxvii aldus stont gescreven op te plycke biden
keyser in zynen rade ende ondergeteekent yemmersel
visa rpter.
gecollotioneert ende bevonden accorderen
met zynen originale by my
n. facuwez